เงินบาทเปิด 31.78/80 บาท
ธนาคารซีไอเอ็มบีไทย รายงาน เงินบาทเปิดเช้านี้ 31.78/80 แนวโน้มอ่อนค่า รอผลประชุมกนง.บ่ายนี้
25 ก.ค. 2555

ธนาคารซีไอเอ็มบีไทย รายงาน เงินบาทเปิดเช้านี้ 31.78/80 แนวโน้มอ่อนค่า รอผลประชุมกนง.บ่ายนี้
นักบริหารเงินจากธนาคารซีไอเอ็มบี ไทย เปิดเผยว่า เงินบาทเช้านี้อยู่ที่ระดับ 31.78/80 บาท/ดอลลาร์ ใกล้เคียงวานนี้ที่ปิดตลาดที่ระดับ 31.76/81 บาท/ดอลลาร์ 
ด้านความเคลื่อนไหวของค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 78.16/19 เยน/ดอลลาร์ ส่วนเงินยูโรอยู่ที่ระดับ 1.2066/2068 ดอลลาร์/ยูโร 
นักบริหารเงิน คาดว่า วันนี้เงินบาทจะยังเคลื่อนไหวในทิศทางที่อ่อนค่า ในกรอบระหว่าง 31.75-31.85 บาท/ดอลลาร์ รอผลการประชุมของคณะกรรมการนโยบายการเงิน (กนง.) ในช่วงบ่ายวันนี้ 
ทั้งนี้ มีการคาดการณ์ว่าที่ประชุม กนง.คงจะมีการประเมินผลกระทบจากการปรับอัตราดอกเบี้ยนโยบายของธนาคารกลางหลายประเทศและน่าจะมีการคงอัตราดอกเบี้ยหรือปรับลดอัตราดอกเบี้ยเพื่อช่วยกระตุ้นเศรษฐกิจมากกว่า